Seven Seas of Rhye

Seven Seas of Rhye (בתרגום מילולי: שבעת הימים של ריי) הוא שיר של להקת קווין שנכתב על ידי פרדי מרקיורי, סולן הלהקה. השיר הופיע בגרסה מוקדמת ואינסטרומנטלית באלבום Queen שיצא בשנת 1973 ובגרסתו הסופית באלבום Queen II שיצא בשנת 1974.

הרעיון מאחורי השיר 
Rhye היא ממלכה דמיונית שפרדי מרקיורי ואחותו, קשמירה, המציאו בצעירותם. לא ניתן לדעת בוודאות למה התכוון מרקיורי כשכתב את השיר אך סביר לשער שמדובר בחייזר או בכוח עליון שבא לכבוש את הממלכה Rhye, אולי בשל כפירת המקומיים בעיני אותו הכובש.

ייתכן שהשיר הוא ביקורת על סיפור סדום ועמורה, שרומז על כך שנטיות מיניות הן חלק מחטאיהם של אנשי הערים הללו. כמו רבים משיריו של מרקיורי, השיר מסתורי וקיימת האפשרות כי אין כל כוונה נסתרת מאחורי המילים.

הצלחה 
נכון לדצמבר 2022, מונה ההשמעות של השיר ברשת הזרמת המדיה ספוטיפיי עומד על כ-78 מיליון.

קישורים חיצוניים 

 קישור לשיר (עם מילים) מאתר YouTube

שירי 1974
שירי קווין
שירים באנגלית
שירים על אוקיינוסים וימים
סינגלים בהוצאת אלקטרה רקורדס
סינגלים בהוצאת הוליווד רקורדס
סינגלים בהוצאת EMI רקורדס